Valkoinen talo
Valkoinen talo () on Yhdysvaltain pääkaupungissa Washingtonissa sijaitseva Yhdysvaltain presidentin virka-asunto ja pääasiallinen työpaikka. Valkoinen talo on valkoiseksi maalattu, uusklassista tyyliä edustava, hiekkakivestä rakennettu kartano. Se koostuu presidenttiperheen kotina toimivasta vuonna 1800 käyttöön otetusta keskusrakennuksesta sekä myöhemmin valmistuneista länsi- ja itäsiivestä. Keskusrakennuksen suunnitteli arkkitehti James Hoban. Keskusrakennuksessa on neljä maanpäällistä ja kaksi maanalaista kerrosta.
Yorba Linda
Yorba Linda on kaupunki Yhdysvalloissa Kalifornian osavaltion Orangen piirikunnassa. Kaupungissa asui vuoden 2010 väestönlaskennassa 64 234 ihmistä. Kaupunki on tunnettu Yhdysvaltain presidentin Richard Nixonin kotikaupunkina, ja siellä sijaitsee Richard Nixonin presidenttikirjasto ja museo.